Ozbiljnija kriza globalne ekonomije?
Svetska banka je ovih dana umanjila svoju prognozu globalnog ekonomskog rasta zbog dužničke krize evropskih zemalja. 
Eksperti Svetske banke očekuju da će globalna ekonomija rasti po nižoj stopi ove godine. Hans Timer, šef razvojnih projekata u Svetskoj banci, predvidja da će prosečna stopa rasta iznostiti oko 2,5 odsto, što je gotovo ceo procenat niže od prvobitnih predvidjanja njegove institucije. „ Stopa rasta zemalja u razvoju će biti viša nego u razvijenim zemljama, ali se zemlje u ekspanziji suočavaju sa znatnim rizicima. Glavni ekonomista Svetske banke, Lin Jifu kaže da to uključuje smanjeni priliv kapitala i smanjeni obim trgovine zbog krize u Evropi. Mada eksperti Svetske banke smatraju da razvijene zemlje prvenstveno imaju odgovornost da spreče veću krizu - i zemlje u razvoju nose svoj deo obaveza. Hans Timer kaže da bi ključnu ulogu mogle da imaju investicije u Aziji. Svetska banka procenujuje da nijedna zemlja ne bi mogla da izbegne posledice ozbiljnijeg usporavanja. Stoga, ona preporučuje zemljama u razvoju da podrže kooperativne trgovinske mehanizme i da izrade planove za slučaj vanrednih situacija kako bi ublažile efekte moguće dugotrajnije i teže krize.